stanford-oval/wikipedia huggingface dataset:
A Better Tomorrow II

| A Better Tomorrow II> 英雄本色 II   Ying hung boon sik II |
| --- | --- |

Ohjaaja:  John Woo
Käsikirjoittaja:   Hark Tsui  John Woo 
Tuottaja:  Tsui Hark
Leikkaaja:  David Wu
Tuotantosuunnittelija:  Andy Lee
Pääosat:   Lung Ti  Yun-Fat Chow  Leslie Cheung  Dean Shek 
Valmistustiedot
Valmistusmaa:  Hongkong
Levittäjä:  Golden Princess Film Production Netflix
Ensi-ilta:  1987
Kesto:  105 min
Alkuperäiskieli:  englanti
Edeltäjä:  A Better Tomorrow
Seuraaja:  A Better Tomorrow III: Love & Death in Saigon
Aiheesta muualla
IMDb 
Elonet
AllMovie
Infobox OKNimi-testi OK: 
A Better Tomorrow II (kiin.: 英雄本色 II, Ying hung boon sik II) on vuonna 1987 ensi-iltansa saanut toimintaelokuva, joka on jatko-osa vuoden 1986 elokuvalle A Better Tomorrow. Elokuvan ohjasi John Woo ja pääosissa ovat Lung Ti ja Yun-Fat Chow.
Tarina

Elokuva kertoo vankilassa istuvasta Ho Tse Sungista, jolle tarjotaan mahdollisuutta vapautukseen. Mutta ehdot ovat kovat, Ho'n pitäisi soluttautua rikollisjärjestöön ja paljastamaan entisen työtoverina ja ystävänsä, Lung Sin toimet. Ho ei kuitenkaan aio pettää ystäväänsä ja kieltäytyy tehtävästä. Mutta Ho'n kuullessa että hänen veljensä Kit soluttautuu jengiin paljastakseen Lung Sin, päättää Ho hyväksyä hänelle tarjotun mahdollisuuden suojellakseen veljeään.
Roolit

| 0 | 1 | 2 |
| --- | --- | --- |
|  Lung Ti  | … |  Sung Tse-Ho   |
|  Yun-Fat Chow  | … |  Ken / Mark Lee / Mark 'Gor'   |
|  Leslie Cheung  | … |  Sung Tse-Kit   |
|  Dean Shek  | … |  Lung Si   |
|  Shan Kwan  | … |  Ko Ying Pui   |
|  Emily Chu  | … |  Jackie Sung   |
|  Kenneth Tsang  | … |  setä Ken   |
|  Man-Tat Ng  | … |  Wong   |
|  Ming Yan Lung  | … |  Chong   |
|  Peter Wang  | … |  isä Sam   |
|  Fui-On Shing  | … |  Puin oikea käsi   |
|  Chung Lin  | … |  Puin kumppani   |
|  Regina Kent  | … |  Peggy Lung   |
|  Siu-Ming Lau  | … |  tarkastaja Wu   |
|  Ken Boyle  | … |  parrakas rikollispomo  |
Aleksandr Abramov

Aleksandr Abramov -nimisiä henkilöitä ovat:
Aleksandr N. Abramov, suurlähettiläs
Aleksandr Abramov, oligarkki
Aleksandr Abramov, neuvostoliittolainen elokuvaohjaaja.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Aleksandr Abramov”, voi hakea sivunnimihaulla, laajalla sivunnimihaulla tai tekstihaulla.
Ambroise Thomas

Ambroise Thomas (1811–1896).
Charles Louis Ambroise Thomas (ransk. [ãbrwaz tɔma]; 5. elokuuta 1811 Metz – 12. helmikuuta 1896 Pariisi) oli ranskalainen säveltäjä.
Thomas syntyi musikaaliseen perheeseen ja aloitti musiikkiopinnot Pariisin konservatoriossa 1828. Hän pääsi Grand Prix de Rome -palkinnon turvin vuodeksi Roomaan. Ensimmäinen ooppera La Double Echelle on vuodelta 1837. Thomas'sta tuli vuonna 1856 konservatorion professori, ja hän opetti muun muassa Jules Massenet'ta.
Vuonna 1871 Ambroise Thomas seurasi Daniel-François-Esprit Auberia konservatorion johtajana. Hän hoiti virkaa kuolemaansa saakka.
Thomas tunnetaan etupäässä oopperoistaan Mignon (1866) ja Hamlet (1868). Oopperamusiikin lisäksi hän sävelsi muun muassa baletin La Tempête (1889), kantaatteja ja kamarimusiikkia.  Thomas'n sävellyksissä on vaikutteita Charles Gounod'lta.
Aiheesta muualla

Kuvia tai muita tiedostoja aiheesta Ambroise Thomas Wikimedia Commonsissa
Andrei Kantšelskis

| 0 | 1 | 2 |
| --- | --- | --- |

Henkilötiedot
Koko nimi: Andrei Antanasovitš Kantšelskis
Syntymäaika: 23. tammikuuta 1969
Syntymäpaikka: Kirovohrad, Ukrainan SNT, Neuvostoliitto
Seurat
| Vuodet | Seura | O (M) |
| 1988–1990 1990–1991 1991–1995 1995–1996 1996–1998 1998–2002 2001 2003 2003 2004–2005 2006 | Dynamo Kiova Šah’tar Donetsk Manchester United Everton Fiorentina Rangers → Manchester City (laina) Southampton Al-Hilal Saturn Krylja Sovetov Yhteensä | 22 (1) 21 (3) 123 (28) 52 (20) 26 (2) 76 (13) 10 (0) 1 (0) 3 (0) 32 (3) 22 (1) 388 (71) |
Maajoukkue
| 1989–1991 1992 1992–1998 | Neuvostoliitto Itsenäisten valtioiden yhteisö Venäjä | 17 (3) 6 (0) 36 (5) |
 Seurajoukkueuran tilastot kattavat vain kansalliset sarjat.
Andrei Antanasovitš Kantšelskis (ven. Андрей Антанасович Канчельскис, s. 23. tammikuuta 1969 Kirovohrad, Ukrainan SNT, Neuvostoliitto) on venäläinen entinen jalkapalloilija, pelipaikaltaan laituri. Kantšelskis syntyi nykyisen Ukrainan alueella ja hänen sukunsa on kotoisin Liettuasta, mutta Neuvostoliiton hajottua hän edusti maajoukkuetasolla Venäjää. Seurajoukkueurallaan hän pelasi useita vuosia Britanniassa, muun muassa Manchester Unitedissa, Evertonissa ja Rangersissä.
Ennen Manchester Unitediin siirtymistä vuonna 1991 Kantšelskis pelasi Dynamo Kiovassa ja Šah’tar Donetskissa. Unitedissa hän teki debyyttinsä 11. toukokuuta 1991 ottelussa Crystal Palacea vastaan. Hän auttoi joukkueen Valioliigan mestaruuteen vuosina 1993 ja 1994. Vuonna 1994 hän oli voittamassa myös FA Cupia. Kaikki kilpailut lukuun ottaen Kantšelskis edusti Unitedia yhteensä 161 ottelussa ja teki 36 maalia.
Vuonna 1995 Kantšelskis siirtyi Evertoniin. Ensimmäisellä kaudellaan hän teki 16 maalia ja oli liigan parhaita laitureita. Hänestä tuli erittäin suosittu kannattajien keskuudessa, kun hän teki kaksi maalia paikallisvastustajaa Liverpoolia vastaan. Everton sijoittui liigassa kuudenneksi, joka oli paras sijoitus vuosiin. Toinen kausi ei ollut edellisen veroinen ja Kantšelskisin tie vei Italiaan Fiorentinaan kahdeksalla miljoonalla punnalla.
Fiorentinassa Kantšelskis ei löytänyt parasta virettään, ja 26 ottelun ja kahden maalin jälkeen hän siirtyi Rangersiin. Urallaan hän pelasi vielä Manchester Cityssä, Southamptonissa, Al-Hilalissa, Saturnissa ja Krylja Sovetovissa.
Maajoukkuetasolla Kantšelskis otti osaa vuosien 1992 ja 1996 EM-kilpailuihin. Pelaajauransa jälkeen hän on toiminut Venäjän toiseksi korkeimmalla sarjatasolla pelaavan Nosta Novotroitskin urheilutoimenjohtajana.
Aiheesta muualla

Profiili soccerbase.comissa (Arkistoitu – Internet Archive)
Ambronay

| Ambronay |
| --- | --- |
 Kunnantalo
 vaakuna
 Ambronay
 Koordinaatit: 46°00′23″N, 05°21′40″E 
Valtio:  Ranska
Hallintoalue:  Rhône-Alpes
Departementti:  Ain
Arrondissementti:  Belley
Hallinto:  
 – Hallinnon tyyppi:  Kunta
 – Pormestari:  Vincent Mancuso
Pinta-ala:  
 – Kokonaispinta-ala:  33,6 km²
Väkiluku (2021):  2 833
 – Väestötiheys:  84 as./km²
Infobox OKVirheellinen NIMI-arvo: 
Ambronay on Ranskan kunta Ainin departementissa Rhône-Alpesin hallintoalueella. Kunnassa oli 2 833 asukasta vuonna 2021. Ambronayn pinta-ala on 33,6 neliökilometriä.
Aiheesta muualla

Kuvia tai muita tiedostoja aiheesta Ambronay Wikimedia Commonsissa
Aalto Ventures Program

| Aalto Ventures Program |
| --- | --- |
 Aalto Ventures Program on osa Aalto-yliopistoa
Motto:  We educate students to build like an entrepreneur
Perustettu:  2012
Sijainti:  Espoo,  Suomi
Osoite:  Maarintie 8
Kampus:  Aalto-yliopisto
Sivusto:  https://avp.aalto.fi
Aalto Ventures Program eli AVP on Aalto-yliopiston yrittäjyyskoulutusohjelma. Sen tarkoitus on tarjota Aallon opiskelijoille taitoja, inspiraatiota ja verkostoja uusien kasvuyritysten perustamiseen tai olemassa olevien toimialojen muuttamiseen. Tätä varten AVP tarjoaa kasvuyrittäjyyteen liittyviä kursseja, tapahtumia ja opintomatkoja. Kursseista on mahdollista muodostaa Startup Minor -sivuainekokonaisuus, joka tähtää yrittäjyyteen. AVP:n inspiraationa on ollut Stanfordin yliopiston yrittäjyysohjelma Stanford Technology Ventures Program.
Opetus

AVP on akateeminen yrittäjyyskoulutusohjelma, joka pyrkii maksimoimaan opiskelijoiden oppimisen, ei perustettujen yritysten määrää. Opetuksesta on pyritty tekemään mahdollisimman käytännönläheistä, ja useimmat kurssit sisältävätkin ryhmätöitä ja projekteja lopputentin sijaan. AVP:n omat kurssit ovat laajuudeltaan 1-9 opintopistettä, ja niitä voi lisätä opintosuunnitelmaan valinnaisina kursseina tai halutessaan niistä voi muodostaa Startup Minor -sivuaineen.
AVP:n näkemys opettamisesta on yhdistelmä erilaisista opetusmetodeista, ja se perustuu seitsemään opetusperiaatteeseen:
Oppimiskeskeisyys – Opettajan rooli ei ole passiivisesti välittää tietoa, vaan olla oppimisen mahdollistaja
Jatkettu oppiminen – Sen hyväksyminen ja hyödyntäminen, että suuri osa oppimisesta tapahtuu varsinaisten oppituntien ulkopuolella
Oppiminen kokemuksen ja reflektion kautta – Oppiminen on tehokkaampaa itse tehden, kuin jo menneitä tapahtumia analysoiden
Monitieteellisyys – Oppiminen on tehokkainta ja hyödyllisintä, kun ryhmässä on ihmisiä erilaisista taustoista ja osaamisalueista
Henkilökohtaisuus – Opiskelijoiden henkilökohtaisten ominaisuuksien, kiinnostusten ja persoonan huomiointi opetuksessa
Kokonaisvaltainen kehittyminen – Pelkkien taitojen opettamisen lisäksi opiskelijoita pyritään inspiroimaan ja auttamaan verkostoitumisessa
Kriittinen ajattelu – Opiskelijan on voitava suhtautua kriittisesti paitsi muiden, myös omaan ajatteluun ja tekemiseen
Kursseilla opettavat AVP:n omat opettajat, vierailevat luennoitsijat sekä yksittäisten kurssien tapauksessa osa-aikaiset kumppaniopettajat kuten Bruce Oreck.
Opetus > Kritiikki

Huolimatta pyrkimyksestä käytännönläheisyyteen, on ohjelma saanut kritiikkiä opiskelijoiden keskuudessa siitä, että yrittäjyyttä on mahdoton opettaa akateemisesti. Moni opiskelija pitää parempana vaihtoehtona yrittäjyyden oppimiseen muun muassa osallistumista yrittäjyysyhteisöjen kuten Aaltoesin toimintaan tai harjoittelua startup-yrityksessä esimerkiksi Startuplifersin kautta.
Historia

AVP perustettiin Aalto-yliopiston opiskelijoiden aloitteesta. Oltuaan mukana pystyttämässä Aalto Entrepreneurship Societya ja Startup Saunaa vuonna 2011 Kristo Ovaska ja Linda Liukas vierailivat Stanfordin yliopistossa, ja heidän aloitteestaan Aalto-yliopiston silloinen rehtori Tuula Teeri kutsui Steve Blankin vierailulle Aaltoon. Blankin vierailu ja opiskelijoiden innostus yrittäjyyttä ja yrittäjyysopetusta kohtaan sai yliopiston henkilökunnan vakuuttuneeksi yrittäjyyskoulutuksen tarpeesta, ja tätä tarvetta vastaamaan perustettiin vuonna 2012 Aalto Ventures Program.
Alumnit

Ohjelman alumneiksi lasketaan kaikki opiskelijat, jotka ovat saaneet ohjelman kursseilta opintopisteitä. Koko sivuaineen suorittamista ei siis vaadita. Joitain AVP:n alumninen perustamia yrityksiä ovat:
Ambronite
CodeSandbox
Iceye
Kanssani
Meru Health
Särkifood
Rens
Yhteiskunnallinen merkitys

Yrittäjyyskurssien opiskelijoiden lisäksi AVP pyrkii levittämään yrittäjyys- ja työelämätaitoja myös laajemmalle yleisölle koko maassa. Keinoina mahdollisimman laajaan vaikutukseen on kaksi Opetus- ja kulttuuriministeriön rahoittamaa kansallista kärkihanketta: Yrittäjyyden, yrittäjämäisen toiminnan ja työelämäosaamisen edistäminen (YTYÄ) ja Yrittäjyys ja yrittäjämäinen toiminta (YYTO).
Aiheesta muualla

Ohjelman kotisivut
Alvastran luostari

Luostarikirkon eteläpuoli.
Alvastran luostari on entinen sistersiläisluostari Ombergin juurella Ödeshögin kunnassa Ruotsissa. Sen perustivat 1143 ranskalaisen Clairvaux'n luostarin munkit, ja se oli Nydalan luostarin ohella Pohjolan ensimmäinen sistersiläisluostari. Alvastra vuorostaan perusti munkkiluostarit Varnhem, Julita ja Gudsberga, ja Alvastran apotti toimi lisäksi ajoittain Askebyn, Vretan ja Risebergan luostarien isäapottina. Luostarielämä jatkui todennäköisesti keskeytyksettä siihen asti kunnes se lakkautettiin noin 1530 uskonpuhdistuksen yhteydessä. Sen rakennuskiviä käytettiin jo 1544 Vadstenan linnan rakentamiseen, ja nykyisin kirkosta ja muista luostarirakennuksista on jäljellä ainoastaan rauniot.
Aiheesta muualla

Kuvia tai muita tiedostoja aiheesta Alvastran luostari Wikimedia Commonsissa
A Benefit for Victims of Violent Crime

| A Benefit for Victims of Violent Crime Anti-Flag |
| --- | --- | --- |

EP-levyn tiedot
 Äänitetty : 2005
 Julkaistu: 2. lokakuuta 2007
 Tuottaja(t): Dave Schiffman Anti-Flag
 Tyylilaji: punk rock
 Kesto: 26.09
 Levy-yhtiö: A-F Records
Anti-Flagin muut julkaisut
| For Blood and Empire 2006 | A Benefit for Victims of Violent Crime 2007 | The Bright Lights of America 2007 |
A Benefit for Victims of Violent Crime on yhdysvaltalaisen punk rock -yhtye Anti-Flagin vuonna 2007 julkaisema EP, jonka tuotto lahjoitettiin väkivallan vastaiseen työhön. EP sisältää seitsemän studiokappaletta, jotka jäivät yli yhtyeen edelliseltä studioalbumilta For Blood and Empire, sekä viisi live-kappaletta.
Anti-Flag päätti julkaista hyväntekeväisyyslevyn, kun yhtyeen basistin Chris #2:n sisko ja tämän poikaystävä murhattiin helmikuussa 2007. Levyn tuotot jaettiin puoliksi pittsburghilaisen avustusjärjestön The Center for Victims of Violence ja väkivallan vastaisen koulutuksen tueksi.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | No Paradise | 3.13 |  |  |  |  |  |  |  |
| 2. | Oh, Katrina (Interlude) | 0.22 |  |  |  |  |  |  |  |
| 3. | No Future | 2.35 |  |  |  |  |  |  |  |
| 4. | Anthem for the New Millennium Generation | 3.05 |  |  |  |  |  |  |  |
| 5. | Corporate Rock Still Sucks | 1.51 |  |  |  |  |  |  |  |
| 6. | John Ashcroft Was a Nazi (Interlude) | 0.09 |  |  |  |  |  |  |  |
| 7. | Marc Defiant | 1.10 |  |  |  |  |  |  |  |
|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | No Borders No Nations (Live) | 3.00 |  |  |  |  |  |  |  |
| 2. | 1 Trillion Dollar$ (Live) | 2.49 |  |  |  |  |  |  |  |
| 3. | Turncoat (Live) | 2.20 |  |  |  |  |  |  |  |
| 4. | The Project for a New American Century (Live) | 3.38 |  |  |  |  |  |  |  |
| 5. | 911 for Peace (Live) | 3.27 |  |  |  |  |  |  |  |
Arvostelut

Allmusic:
Anthony Sablan Apuron

Anthony Sablan Apuron (s. 1. marraskuuta 1945 Agaña) on guamilainen roomalaiskatolinen arkkipiispa. Hänet vihittiin kapusiinien papiksi 26. elokuuta 1972 ja nimitettiin Agañan vihkipiispaksi sekä Muzuca in Byzacenan titulaaripiispaksi 8. joulukuuta 1983. Piispaksi vihkiminen seurasi 19. helmikuuta 1984. Pääkonsekraattorina toimi Felixberto Camacho Flores, jota avustivat Joseph Anthony Ferrario ja Peter Baptist Tadamaro Ishigami.
27. lokakuuta 1985 Apuron nimitettiin Agañan apostoliseksi hallitsijaksi ja 10. maaliskuuta 1986 arkkipiispaksi, jonka virkaan hänet asetettiin 11. toukokuuta.
Afganistan olympialaisissa

Afganistan osallistui olympialaisiin ensimmäisen kerran Berliinissä 1936. Yhteensä maa on osallistunut olympialaisiin 13 kertaa. Talviolympialaisiin maa ei ole osallistunut.
Afganistanin ainoa olympiamitalisti on taekwondoin Rohullah Nikpai, joka sai Pekingissä 2008 pronssia alle 58-kiloisten sarjassa ja Lontoossa 2012 pronssia alle 68-kiloisten sarjassa. Nesar Ahmad Bahave oli Pekingissä höyhensarjassa seitsemäs ja sijoittui Lontoossa viidenneksi. Pistesijalle, eli kahdeksan parhaan joukkoon, ovat selviytyneet lisäksi maan maahockeyjoukkue, joka oli jaetulla viidennellä sijalla Berliinissä 1936 ja jaetulla seitsemännellä sijalla Lontoossa 1948 sekä vapaapainija Mohammed Ebrahimi, joka sijoittui viidenneksi höyhensarjassa Tokiossa 1964.
Olympiamitalit urheilumuodoittain

| 0 | 1 | 2 | 3 | 4 | 5 |
| --- | --- | --- | --- | --- | --- |
| Laji | Kultaa | Hopeaa | Pronssia | Yhteensä | Sija |
|  Taekwondo | 0 | 0 | 2 | 2 | 35 |
| Yhteensä | 0 | 0 | 2 | 2 | 144 |
Lähteet:
Mitalit kesäolympialaisittain

| 0 | 1 | 2 | 3 | 4 | 5 |
| --- | --- | --- | --- | --- | --- |
| Olympialaiset | Kultaa | Hopeaa | Pronssia | Yhteensä | Sija |
1936  1936 Berliini: 0
1948  1948 Lontoo: 0
1956  1956 Melbourne: 0
1960  1960 Rooma: 0
1964  1964 Tokio: 0
1972  1972 München: 0
1980  1980 Moskova: 0
1988  1988 Soul: 0
1996  1996 Atlanta: 0
2004  2004 Ateena: 0
| 2008  2008 Peking | 0 | 0 | 1 | 1 | 83 |
| 2012  2012 Lontoo | 0 | 0 | 1 | 1 | 79 |
2016  2016 Rio de Janeiro: 0
2020  2020 Tokio: 0
| Yhteensä | 0 | 0 | 2 | 2 | 144 |
Lähteet:
Olympiamitalistit

| Mitali | Nimi | Vuosi | Laji | Tapahtuma |
| --- | --- | --- | --- | --- |
| 3 Pronssia | Rohullah Nikpai | 2008  2008 Peking |  Taekwondo | Miesten 58 kg |
| 3 Pronssia | Rohullah Nikpai | 2012  2012 Lontoo |  Taekwondo | Miesten 68 kg |
Lähteet:
Anna Boch

Anna Boch (ennen vuotta 1900).
Anna Boch:Falaise - Côte de Bretagne. 62 x 84 cm.
Anna Boch (10. helmikuuta 1848 Saint-Vaast, Belgia – 25. helmikuuta 1936 Ixelles, Belgia) oli belgialainen taidemaalari ja taidekeräilijä. Hänen oma tuotantonsa edusti neoimpressionismia.
Boch ihaili Vincent van Goghia ja osti taiteilijan eläessä häneltä yhden maalauksen. Pitkään uskottiin, että Bochin ostos oli ainoa maalaus jonka van Gogh sai eläessään myytyä. Belgiassa ilmestyi asiasta kertova puolidokumentaarinen elokuva vuonna 2015.
Boch testamenttasi 140 omaa maalaustaan puutarhurinsa tyttärelle Ida van Haelewijnille, joka oli myös hänen kummityttönsä. Monien vaiheiden jälkeen ne ovat päätyneet esille Anna & Eugène Boch -kokoelmaan, joka avattiin Belgiassa vuonna 2011.
Aikaerorasitus

Aikaerorasitus eli jet lag [džet läg] (engl. jet lag) on fyysinen rasitus, joka aiheutuu vuorokausirytmin muuttumisesta itä-länsisuuntaisilla pitkillä lennoilla.
Oireet

Aikaerorasituksen tyypillisiä oireita ovat aamu- tai iltapäiväväsymys, katkonainen yöuni, yleinen huono olo, vatsavaivat, huimaus, päänsärky, keskittymiskyvyn heikentyminen, ärtyisyys ja ruumiillisen suorituskyvyn heikkeneminen. Oireet johtuvat sisäisen uni-valverytmin sekä muiden elimistön rytmien kuten veren kortisolihormonin pitoisuuden vaihtelun ja ruumiin lämpötilavaihtelun ristiriidasta.
Aikaerorasituksen oireita voi tulla jo kolmen tunnin aikaerosta mutta ei merkittävästi sitä vähemmästä aikaerosta. Selvemmin oireet tulevat esiin lennettäessä lännestä itään.
Sopeutuminen

Aikaeroon sopeutumiseen tarvittava aika riippuu lentosuunnasta ja ylitettyjen aikavyöhykkeiden lukumäärästä. Länteen päin lennettäessä sopeutumiseen menee vuorokausina aikavyöhykkeiden lukumäärä jaettuna kahdella tai kolmella, yksilöllisestä sopeutumisnopeudesta riippuen. Itään päin lennettäessä aikavyöhykkeiden lukumäärä jaetaan 1,5:llä tai kahdella.
Ehkäisy ja hoito

Jos matka kestää viikon tai kauemmin, matkaaja voi yrittää ehkäistä oireiden ilmaantumista siirtymällä jo kotimaassaan nukkumaan kohdemaan mukaisesti. Länteen päin lennettäessä nukkumaanmeno- ja heräämisaikoja voi siirtää muutamana päivänä paria tuntia myöhemmäksi ja esimerkiksi juoda koneessa kahvia. Itään päin lennettäessä voi koettaa nukkua koneessa mahdollisimman paljon ja juoda vettä ja mehuja. Itään lennon jälkeen oleskelu valoisassa aamulla ja päivällä nopeuttaa rytmien siirtymistä. Länteen lennettyä valoa voi lisätä etenkin illalla ja iltayöllä.
Jos määränpäässä ollaan pidempään, aikaeroon sopeutumista voidaan nopeuttaa parhaiten siirtymällä välittömästi määränpäähän saavuttua kyseiseen aikaan. Aikuisen tulisi mennä nukkumaan vasta kello 22–24 paikallista aikaa ja nousta aamulla normaaliin aikaan vuoteesta. Runsas liikunta ulkoilmassa auttaa aikaeroon sopeutumisessa. Heräämisen jälkeen onkin suositeltavaa käydä kävelyllä tai juoksulenkillä ulkoilmassa. Pitkien päiväunien nukkumista on vältettävä. Vaikeissa tapauksissa voidaan käyttää unilääkettä määränpäässä kahtena tai kolmena iltana. Myös lyhytaikainen melatoniinin käyttö voi nopeuttaa aikaeroon sopeutumista.
Anita Erämies

Anita Erämies (s. 23. maaliskuuta 1964) on aktiiviuransa päättänyt suomalainen korkeushyppääjä, joka edusti Multian Jyskettä.
Kalevan kisoista Erämies saavutti korkeushypyn hopeaa vuonna 1980 sekä jaetun pronssin vuonna 1981. Lisäksi hän voitti sisäratojen SM-kilpailuista kultaa vuosina 1980 ja 1985, hopeaa vuonna 1982 sekä pronssia vuonna 1981. Ennätyksikseen Erämies hyppäsi ulkoradoilla tuloksen 1,82 metriä (1982) ja hallissa 1,85 metriä (1985). Virallisiin kilpailuihin hän ei ole osallistunut vuoden 1989 jälkeen.
Anita Herkman

Anita Herkman (s. 13. huhtikuuta 1961) on aktiiviuransa lopettanut suomalainen kestävyysjuoksija. Seuratasolla hän edusti koko kilpailu-uransa ajan Tampereen Urheilijat -38:aa. Aikuisten SM-tasolla Herkman saavutti kaikkiaan neljä mitalia; 15 kilometrin tiejuoksussa kaksi hopeaa vuosina 1991 ja 1992 sekä maratonilta hopeaa vuonna 1991 ja pronssia vuonna 1996. Virallisissa kilpailuissa hän ei ole esiintynyt vuoden 1997 jälkeen.
A Different Kind of Truth

| A Different Kind of Truth Van Halen |
| --- | --- | --- |

Studioalbumin tiedot
 Äänitetty : marraskuu 2010 – elokuu 2011
 Studio : 5150 Studios ja Henson Recording Studios, Hollywood, Los Angeles
 Julkaistu: 3. helmikuuta 2012 (Australia) 7. helmikuuta 2012 (maailmanlaajuinen julkaisu)
 Tuottaja(t): John Shanks, Van Halen
 Tyylilaji: hard rock, heavy metal
 Kesto: 49.58
 Levy-yhtiö: Interscope
Listasijoitukset
  3.
Van Halenin muut julkaisut
| The Best of Both Worlds 2004 | A Different Kind of Truth 2012 | Tokyo Dome Live in Concert 2015 |
Singlet albumilta A Different Kind of Truth
 ”Tattoo” Julkaistu: 10. tammikuuta 2012  ”She’s the Woman” Julkaistu: 28. helmikuuta 2012
A Different Kind of Truth on yhdysvaltalaisen hard rock-yhtye Van Halenin kahdestoista studioalbumi.
A Different Kind of Truth on yhtyeen ensimmäinen studioalbumi, jolla  vuonna 2007 yhtyeeseen paluun tehnyt solisti David Lee Roth esiintyy. Edellisen kerran hän oli esiintynyt uutta materiaalia sisältäneellä Van Halen-albumilla 1984 vuonna 1984. Albumi on myös ensimmäinen Van Halenin studioalbumi, jolla basistina toimii Wolfgang Van Halen, joka on kitaristi Eddie Van Halenin poika. Albumin on tuottanut aiemmin muun muassa Bon Jovin, Take Thatin ja Fleetwood Macin kanssa työskennellyt John Shanks. Albumi julkaistiin maailmanlaajuiseen levitykseen 7. helmikuuta 2012, ja se saavutti Yhdysvaltain Billboardin albumilistalla toisen listasijan. Suomen albumilistalla albumi sijoittui korkeimmillaan kolmanneksi. Albumin kappaleista "Tattoo", "She's the Woman" ja "Stay Frosty" on myös julkaistu singlet. Kappaleista "Tattoo" ja "She's the Woman" on kuvattu myös musiikkivideot.
A Different Kind of Truth sai ilmestyessään paljon positiivista palautetta. Arvostettu musiikkijulkaisu Rolling Stone antoi albumille kolme ja puoli tähteä viidestä, mutta esimerkiksi suomalaisen Soundi-lehden arviossa albumi sai vain kaksi tähteä. Albumi ylitti kultalevyrajan Kanadassa 27. huhtikuuta 2012 ylitettyään 40 000 myydyn äänitteen rajan.
Kappalelista

Kaikki sanat David Lee Roth, kaikki sävellykset Van Halen.
|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Tattoo | 4.44 |  |  |  |  |  |  |  |
| 2. | She's the Woman | 2.56 |  |  |  |  |  |  |  |
| 3. | You and Your Blues | 3.43 |  |  |  |  |  |  |  |
| 4. | China Town | 3.14 |  |  |  |  |  |  |  |
| 5. | Blood and Fire | 4.26 |  |  |  |  |  |  |  |
| 6. | Bullethead | 2.30 |  |  |  |  |  |  |  |
| 7. | As Is | 4.47 |  |  |  |  |  |  |  |
| 8. | Honeybabysweetiedoll | 3.46 |  |  |  |  |  |  |  |
| 9. | The Trouble with Never | 3.59 |  |  |  |  |  |  |  |
| 10. | Outta Space | 2.53 |  |  |  |  |  |  |  |
| 11. | Stay Frosty | 4.07 |  |  |  |  |  |  |  |
| 12. | Big River | 3.50 |  |  |  |  |  |  |  |
| 13. | Beats Workin' | 5.02 |  |  |  |  |  |  |  |
|  |  | 49.58 |  |  |  |  |  |  |  |
Kappalelista > Deluxe Edition DVD

|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Panama | 5.33 |  |  |  |  |  |  |  |
| 2. | You and Your Blues (Intro) | 3.20 |  |  |  |  |  |  |  |
| 3. | You and Your Blues | 3.32 |  |  |  |  |  |  |  |
| 4. | Beautiful Girls | 3.41 |  |  |  |  |  |  |  |
|  |  | 16.11 |  |  |  |  |  |  |  |
Kokoonpano

David Lee Roth – laulu
Eddie Van Halen – kitarat, taustalaulu
Wolfgang Van Halen – basso, taustalaulu
Alex Van Halen – rummut, lyömäsoittimet
Arvostelut

Allmusic:
The A.V. Club: B
Consequence of Sound: C+
Desibeli.net:
Entertainment Weekly: A–
Imperiumi: 10/10
Kaaoszine: 8/10
Metacritic: 73/100
Metalliluola: 8-/10
Rolling Stone:
Soundi: